b"\n_START_ARTICLE_\nRibera d'Ebre\n_START_SECTION_\nClima\n_START_PARAGRAPH_\nEl clima a la Ribera d'Ebre \xc3\xa9s Mediterrani Litoral o Prelitoral Sud a la part meridional de la comarca i Mediterrani Continental Sec a la part septentrional. La distribuci\xc3\xb3 de la precipitaci\xc3\xb3 \xc3\xa9s irregular i amb un total anual esc\xc3\xa0s, sent una mica m\xc3\xa9s abundant al sud (sud del Pas de l'Ase). L'estaci\xc3\xb3 m\xc3\xa9s plujosa \xc3\xa9s la tardor i la menys plujosa l'estiu, amb un per\xc3\xadode \xc3\xa0rid que compr\xc3\xa8n los tres mesos. El r\xc3\xa8gim t\xc3\xa8rmic es caracteritza per estius calorosos i hiverns moderats m\xc3\xa9s acusats a mesura que es puja en altura, excepte durant els freq\xc3\xbcents episodis d'inversi\xc3\xb3 t\xc3\xa8rmica. El per\xc3\xadode lliure de gla\xc3\xa7ades compr\xc3\xa8n els mesos de maig fins a octubre. Si b\xc3\xa9 s\xc3\xb3n remarcables les abundants boires a l'hivern al voltant del riu Ebre."